Diari Oficial de la Generalitat Valenciana


Sumari del DOGV 7939, del 19-12-2016 (2016/9201)

Notificació de la sentència dictada en el procediment de divorci contenciós número 1446/2013.
---------------------------------------------------------------------------------------------

### Dades del document

Número de DOGV
:   7939

Data del DOGV
:   19-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9201


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1446/2013. [2016/9201]  
Procediment: divorci contenciós número 001446/2013-L.  
De: Aicha Zarmouni Ep Ennabbach.  
Procuradora: María Ángeles Fenoll Sala.  
Contra: Driss Ennabbach.  
Procurador/a: -  
  
Francisco Javier García Navarro, lletrat de l'Administració de justícia del Jutjat de Primera Instància número 6 d'Elx (antic Mixy núm. 10), faig saber que en el procediment a què es fa referència s'ha dictat la sentència, de data 16 de setembre de 2015, que té la dispositiva que, literalment, és com segueix:  
  
«Dispositiva  
Estime la demanda interposada per Aicha Zarmouni Ep Ennabacch, representada per la procuradora dels tribunals María Ángeles Fenoll Sala, contra Driss Ennabach, declarat en situació legal de rebel·lia processal, declare la dissolució per divorci del matrimoni format per ambdós, contret al Regne de Marroc el dia 4 de setembre de 1992, amb tots els efectes legals inherents, i establisc les mesures següents:  
  
1. L'exercici de la pàtria potestat sobre els dos fills menors, Z. i Y., serà exclusiu de la mare, Aicha Zarmouni Ep Ennabacch, i en dispose la suspensió respecte del pare, Driss Ennabach.  
L'exercici exclusiu de la pàtria potestat implica l'adopció per la mare de totes aquelles decisions rellevants que afecten els seus fills, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o el canvi de centre o el model educatiu o les activitats extraescolars que cal realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; sempre que no siga suficient el mer consentiment del menor; la realització o no d'un acte religiós o social rellevant, així com la manera de dur-lo a terme; i l'autorització per a l'eixida del territori nacional.   
  
2. Atorgue a Aicha Zarmouni Ep Ennabacch el règim de convivència individual amb els seus dos fills menors, Z. i Y.  
3. Sense perjudici dels acords a què puguen arribar els progenitors en benefici del desenvolupament d'un règim de relacions del progenitor no convivent, Driss Ennabach, amb els seus dos fills menors, el règim mínim, i en cas de desacord, consistirà:  
a) El pare podrà tindre en companyia seua els dos fills menors tots els caps de setmana alterns des de les 10.00 hores del dissabte fins a les 20.00 hores del diumenge.  
En cas que el divendres o el dilluns siguen festius o hi haja un pont escolar, el dia festiu o el pont el gaudirà el progenitor a qui corresponga el cap de setmana més proper, amb el mateix horari.  
Les visites de cap de setmana se suspendran durant els períodes de vacances, i el gaudi del cap de setmana immediatament posterior a la finalització del període de vacances correspondrà al progenitor a qui no li haguera correspost el gaudi del cap de setmana immediatament anterior a l'inici del període de vacances.  
b) Meitat de les vacances escolars de Nadal i Setmana Santa: El període de vacances que cal distribuir entre ambdós progenitors s'inicia a les 20.00 hores del darrer dia lectiu i finalitza a les 20.00 hores del dia anterior al primer dia lectiu. La segona meitat s'iniciarà a les 20.00 hores d'aquell dia que possibilite que el nombre de pernoctes que gaudeix cada progenitor siga el mateix. Si el nombre de dies no lectius fóra senar, la primera meitat tindrà una pernocta més. En el cas de desacord per a determinar la meitat del que ha de gaudir cada progenitor, el pare gaudirà de la segona meitat els anys parells i de la primera els anys senars.  
c) Meitat de les vacances escolars d'estiu. Cada progenitor gaudirà de la meitat de les vacances escolars de manera contínua. La primera meitat començarà a les 20.00 hores del darrer dia lectiu i finalitzarà a les 20.00 hores del dia 31 de juliol, i la segona començarà a les 20.00 hores del dia 31 de juliol i finalitzarà a les 20.00 hores del dia anterior al primer dia lectiu.En cas de desacord per a determinar el progenitor que gaudeix de la primera meitat, serà el pare qui elegirà els anys parells i la mare els senars.  
4. Dies especials. Amb independència del progenitor al qual li corresponga el dia d'acord amb el règim de visites exposat anteriorment:  
  
a) El Dia del Pare, el Dia de la Mare i el dia de l'aniversari de cada progenitor li correspondrà al progenitor que es tracte, des de les 11.00 hores (o des de l'eixida de la guarderia o del col·legi/institut, si és dia lectiu) fins a les 20.00 hores.  
b) El dia de l'aniversari de qualsevol dels menors, el pare estarà en companyia seua des de les 11.00 hores (o des de l'eixida de la guarderia o del col·legi/institut, si és un dia lectiu) fins a les 20.00 hores els anys parells, i des de les 18.00 hores fins a les 20.00 hores els anys senars.  
  
El pare podrà comunicar-se amb els seus fills a través de qualsevol mitjà de transmissió de la paraula, el so i la imatge les vegades que ho considere necessari, sense que puga interferir en les hores d'estudi i descans dels menors.  
c) El pare, Driss Ennabach, haurà de satisfer, en concepte de pensió d'aliments per despeses ordinàries d'atenció als seus fills, Y., Z. i Y., la quantitat de 350 euros mensuals (150 euros per cada fill), que haurà d'ingressar en el compte designat per l'actora de bestreta i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur. Aquesta actualització es produirà de manera automàtica, sense necessitat de requeriment previ, i es considerarà, com a data inicial per a l'actualització, el mes i l'any en què es fixa, i, com a data final, el mateix mes de l'any en què s'actualitza. Aquest càlcul el permet l'opció «vol actualitzar una renda?» de la pàgina web de l'Institut Nacional d'Estadística.  
A més, ambdós progenitors hauran de satisfer la meitat de les despeses extraordinàries dels seus fills, sent-ne un pressupòsit previ per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, trets els supòsits d'urgència, n'haja demanat el consentiment de qualsevol forma que permeta acreditar-ho documentalment, amb informació a l'altre progenitor del cost que implica.  
Així, el consentiment exprés o tàcit (per falta d'oposició expressa dins del termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que haja abonat íntegrament l'activitat/acte, tret que aquell n'haja manifestat el consentiment a la realització de l'acte/activitat, però sense assumir-ne el cost, en aquest cas es podrà realitzar l'activitat/acte, però sense la possibilitat de reclamació directa de la meitat del cost.   
En cas d'oposició expressa del progenitor consultat a la realització de l'activitat/acte, la realització d'aquest requerirà l'autorització judicial, la qual podrà obtindre's, si escau, a través del corresponent expedient de jurisdicció voluntària, per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art.156 CC).  
En cas d'oposició del progenitor consultat a assumir la meitat del cost de l'activitat/acte, la reclamació judicial d'aquest requerirà el reconeixement de la despesa extraordinària, la qual es podrà obtindre, si pertoca, a través del corresponent procediment de reconeixement de l'article 776.3 de la Llei d'enjudiciament civil.  
d) Tot això sense fer expressa imposició a cap de les parts pel que fa a les costes causades en aquesta instància.  
Notifiqueu aquesta resolució a les parts, amb indicació que, en contra, s'hi pot interposar un recurs d'apel·lació que caldrà preparar per escrit presentat davant d'aquest jutjat dins del termini dels 20 dies següents a la notificació, on s'esmenten els pronunciaments que s'impugnen, tot això per a davant de l'Audiència Provincial d'Alacant (Secció Novena amb seu a Elx).  
I una vegada siga ferma, expediu el corresponent despatx al registre civil perquè l'anoten al marge en la inscripció de matrimoni.  
  
Porteu-ne l'original al llibre que corresponga i expediu-ne un testimoniatge per a incorporar-lo a les actuacions.  
Així ho dispose, mane i firme Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada pel jutge que la subscriu, mentre celebrava audiència pública el dia de la seua data. En done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de sentència a Driss Ennabbach.  
  
Elx, 15 de novembre de 2016.- El lletrat de l'Administració de justícia: Francisco Javier García Navarro.